9. การจัดการ

ณ วันที่ 11 สิงหาคม 2549 ที่ประชุมคณะกรรมการบริษัท ได้มีมติอนุมัติโครงสร้างของบริษัทใหม่
เพื่อความโปร่งใสในการบริหารงาน และให้มีความเหมาะสมในการดำเนินกิจการ
จึงมีการแบ่งสายงานบริหารออกเป็น 3 กลุ่มใหญ่ คือ กลุ่มการตลาด กลุ่มปฏิบัติการ
และกลุ่มสนับสนุนองค์กร ซึ่งบริษัทมีผังองค์กร (Organization Chart) ดังนี้

1) โครงสร้างการจัดการ

  โครงสร้างการจัดการของบริษัทประกอบด้วย คณะกรรมการบริษัท
  คณะกรรมการบริหารคณะกรรมการตรวจสอบ และคณะทำงาน ดังนี้

1.  คณะกรรมการบริษัท

คณะกรรมการบริษัท ประกอบด้วยกรรมการจำนวน 10 ท่าน ซึ่งเป็นกรรมการอิสระ กรรมการที่เป็น
ผู้บริหาร และกรรมการที่ไม่ได้เป็นผู้บริหารตามข้อกำหนดตลาดหลักทรัพย์แห่งประเทศไทย ดังนี้

นายชัชวาลย์ เจียรวนนท์ ประธานกรรมการ กรรมการที่ไม่ได้เป็นผู้บริหาร

นายสมชัย พันธ์สายเชื้อ รองประธานกรรมการ กรรมการที่ไม่ได้เป็นผู้บริหาร

ดร.นันทพล พงษ์ไพบูลย์ กรรมการ กรรมการอิสระ

นายธีระพันธ์ เพ็ชร์สุวรรณ์ กรรมการ กรรมการอิสระ

นายพรวุฒิ สารสิน กรรมการ กรรมการอิสระ

นางสุพร วัธนเวคิน กรรมการ กรรมการที่ไม่ได้เป็นผู้บริหาร

นายสุรศักดิ์ พันธ์สายเชื้อ กรรมการ กรรมการที่ไม่ได้เป็นผู้บริหาร

นางสาวจิราภรณ์ สิมธรรมนิมิต กรรมการ กรรมการที่ไม่ได้เป็นผู้บริหาร

นายสุดที่รัก พันธ์สายเชื้อ กรรมการผู้จัดการ กรรมการที่เป็นผู้บริหาร

นายธีรธร ธุวานนท์ กรรมการ กรรมการที่เป็นผู้บริหาร

นายอลงกรณ์ สัตตบุศย์ เลขานุการคณะกรรมการบริษัท

กรรมการผู้มีอำนาจลงนามผูกพันบริษัท

กรรมการผู้มีอำนาจลงนามแทนบริษัท ประกอบด้วย นายสมชัย พันธ์สายเชื้อ นางสาวจิราภรณ์
สิมธรรมนิมิต นายสุดที่รัก พันธ์สายเชื้อ และนายธีรธร ธุวานนท์
โดยกรรมการสองในสี่ท่านนี้มีอำนาจลงลาย มือชื่อร่วมกัน และประทับตราสำคัญของบริษัท

นิยามของกรรมการอิสระ

กรรมการอิสระ มีบทบาทสำคัญต่อการกำกับดูแลกิจการที่ดี กล่าวคือ
ต้องสามารถปฏิบัติหน้าที่แสดงความเห็น
หรือรายงานผลการปฏิบัติงานตามหน้าที่ที่ได้รับมอบหมายจากคณะกรรมการบริษัทได้อย่างเสรี
โดยต้องไม่คำนึงถึงผลประโยชน์ใด ๆ ที่เกี่ยวกับทรัพย์สินหรือตำแหน่งหน้าที่
และไม่ตกอยู่ภายใต้อิทธิพลของบุคคลหรือกลุ่มบุคคลใด รวมถึงไม่มีสถานการณ์ใด ๆ
ที่จะมาบีบบังคับให้ไม่สามารถแสดงความคิดเห็นได้ตามที่พึงจะเป็น

ดังนั้นผู้ที่จะทำหน้าที่เป็นกรรมการอิสระของบริษัทต้องมีคุณสมบัติครบถ้วน
และมีความเป็นอิสระตามที่ตลาดหลักทรัพย์แห่งประเทศไทยได้กำหนด ดังนี้

1.  ถือหุ้นไม่เกินร้อยละ 5 ของทุนชำระแล้วของบริษัท บริษัทในเครือ บริษัทร่วม
    หรือบริษัทที่เกี่ยวข้อง ทั้งนี้ให้นับรวมหุ้นที่ถือโดยผู้ที่เกี่ยวข้องด้วย

2.  เป็นกรรมการที่ไม่มีส่วนร่วมในการบริหารงานในบริษัท บริษัทในเครือ บริษัทร่วม
    หรือบริษัทที่เกี่ยวข้อง หรือผู้ถือหุ้นรายใหญ่ของบริษัท ไม่เป็นลูกจ้าง พนักงาน
    หรือที่ปรึกษาที่ได้รับเงินเดือนประจำจากบริษัท บริษัทในเครือ บริษัทร่วม บริษัทที่เกี่ยวข้อง
    หรือผู้ถือหุ้นรายใหญ่ของบริษัท

3.  เป็นกรรมการที่ไม่มีผลประโยชน์หรือส่วนได้เสียไม่ว่าทางตรงหรือทางอ้อม
    ทั้งในด้านการเงินและการบริหารงานของบริษัท บริษัทในเครือ บริษัทร่วม
    หรือผู้ถือหุ้นรายใหญ่ของบริษัท

4.  ไม่เป็นผู้ที่เกี่ยวข้อง หรือญาติสนิทของผู้บริหาร หรือผู้ถือหุ้นรายใหญ่ของบริษัท

5.  ไม่ได้รับการแต่งตั้งขึ้นเป็นตัวแทนเพื่อรักษาผลประโยชน์ของกรรมการของบริษัท
    ผู้ถือหุ้นรายใหญ่ หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่ของบริษัท

6.  สามารถปฏิบัติหน้าที่
    แสดงความเห็นหรือรายงานผลการปฏิบัติงานตามหน้าที่ที่ได้รับมอบหมายจากคณะกรรมการของบริษัท
    ได้โดยอิสระ โดยไม่อยู่ภายใต้การควบคุมของผู้บริหาร หรือผู้ถือหุ้นรายใหญ่ของบริษัท
    รวมทั้งผู้เกี่ยวข้อง หรือญาติสนิทของบุคคลดังกล่าว

ขอบเขตอำนาจหน้าที่ของคณะกรรมการบริษัท

คณะกรรมการบริษัทมีบทบาทหน้าที่และความรับผิดชอบทั้งต่อบริษัท
และผู้ถือหุ้นโดยรวมในการจัดการบริษัทให้เป็นไปตามกฎหมาย วัตถุประสงค์ หนังสือบริคณห์สนธิ
ข้อบังคับ และมติของที่ประชุม ผู้ถือหุ้น รวมทั้งมีอำนาจแต่งตั้งกรรมการผู้มีอำนาจลงนาม
คณะกรรมการชุดย่อยต่าง ๆ เพื่อบริหารจัดการการปฏิบัติงานประจำวันของบริษัท
ให้เป็นไปตามนโยบายและทิศทางการดำเนินงานที่คณะกรรมการบริษัทกำหนด
พร้อมทั้งมีหน้าที่ติดตามกำกับควบคุมดูแลให้ฝ่ายบริหาร
ดำเนินการให้เป็นไปตามกฎหมายและนโยบายที่กำหนดไว้อย่างมีประสิทธิภาพและประสิทธิผลด้วยความระมัดระวังและมีจริยธรรมเพื่อประโยชน์สูงสุดของบริษัทและผู้ถือหุ้นเป็นสำคัญ

2. คณะกรรมการบริหาร

คณะกรรมการบริษัทได้อนุมัติจัดตั้งคณะกรรมการบริหารแทนคณะกรรมการจัดการ เมื่อวันที่ 11
พฤษภาคม 2548 ประกอบด้วยกรรมการ 3 ท่าน ซึ่งเป็นกรรมการที่ไม่เป็นผู้บริหาร
และกรรมการที่เป็นผู้บริหาร ดังนี้

นายสมชัย พันธ์สายเชื้อ ประธานคณะกรรมการบริหาร กรรมการที่ไม่เป็นผู้บริหาร

นายสุดที่รัก พันธ์สายเชื้อ กรรมการผู้จัดการ กรรมการที่เป็นผู้บริหาร

นายธีรธร ธุวานนท์ กรรมการรองกรรมการผู้จัดการ กรรมการที่เป็นผู้บริหาร

นายอลงกรณ์ สัตตบุศย์ เลขานุการคณะกรรมการบริหาร

ขอบเขตอำนาจหน้าที่ของคณะกรรมการบริหาร

1. พิจารณากำหนดนโยบายทางธุรกิจ เป้าหมาย แผนการดำเนินงาน กลยุทธ์ทางธุรกิจ
และงบประมาณประจำปีของบริษัท เพื่อเสนอให้คณะกรรมการบริษัทพิจารณาอนุมัติ

2. ควบคุมดูแลการดำเนินธุรกิจของบริษัท ให้เป็นไปตามนโยบายธุรกิจ เป้าหมาย
แผนการดำเนินงาน กลยุทธ์ทางธุรกิจ และงบประมาณที่ได้รับอนุมัติจากคณะกรรมการบริษัท
และกำหนดให้ผู้บริหารของบริษัท รายงานผลการดำเนินงานให้คณะกรรมการบริหารทราบ

3. มีอำนาจพิจารณาอนุมัติการใช้จ่ายเงินเพื่อดำเนินงานต่าง ๆ
ในส่วนที่เกินวงเงินอนุมัติของผู้บริหาร ที่มีอำนาจอนุมัติ ทั้งนี้
ให้เป็นไปตามระเบียบอำนาจอนุมัติของบริษัท
หรือตามงบประมาณรายจ่ายประจำปีที่คณะกรรมการบริษัทได้มีมติอนุมัติแล้ว

4. มีอำนาจอนุมัติวงเงินสินเชื่อไม่เกิน 50 ล้านบาท โดยนับรวมทั้งกลุ่ม
และบริษัทในเครือที่เกี่ยวข้องไม่ว่าจะเป็นลูกค้ารายใหม่ หรือรายเก่า
ส่วนการพิจารณาทบทวนวงเงินสินเชื่อเดิมที่ครบกำหนดนั้น
ให้มีอำนาจอนุมัติทบทวนวงเงินสินเชื่อไม่เกิน 100 ล้านบาท ทั้งนี้
เป็นไปตามระเบียบอำนาจอนุมัติของบริษัท

5. มีอำนาจติดต่อสถาบันการเงินต่าง ๆ เพื่อวัตถุประสงค์ในการขอวงเงินสินเชื่อใหม่ และ/หรือ
ขอเพิ่มวงเงินสินเชื่อจากวงเงินสินเชื่อเดิมที่มีอยู่ และ/หรือต่ออายุวงเงินสินเชื่อที่ได้รับอนุมัติอยู่แล้ว
และ/หรือจัดหาแหล่งเงินกู้ใหม่เพื่อประโยชน์ในการประกอบธุรกิจของบริษัท

6. มีอำนาจแต่งตั้ง และบริหารงานคณะอนุกรรมการต่าง ๆ เพื่อประโยชน์
และประสิทธิภาพของการบริหารจัดการที่ดี

7. แต่งตั้งหรือมอบหมายให้บุคคลใดบุคคลหนึ่ง หรือหลายคนเป็นที่ปรึกษา และ /
หรือกระทำการอย่างหนึ่งอย่างใดแทนคณะกรรมการบริหารตามที่เห็นสมควรได้
และคณะกรรมการบริหารสามารถยกเลิกเปลี่ยนแปลง หรือแก้ไขการแต่งตั้ง หรือการมอบหมายนั้น ๆ
ได้

8. ปฎิบัติหน้าที่อื่นใดตามที่ได้รับมอบหมายจากคณะกรรมการบริษัท ทั้งนี้
การที่คณะกรรมการบริษัทจะมอบหมายอำนาจหน้าที่ และความรับผิดชอบให้คณะกรรมการบริหาร
หรือการที่คณะกรรมการบริหารจะมอบหมายอำนาจหน้าที่ และความรับผิดชอบให้กับบุคคลอื่นใดนั้น
จะต้องไม่มีลักษณะเป็นการมอบอำนาจที่ทำให้คณะกรรมการบริหาร
หรือผู้รับมอบอำนาจจากคณะกรรมการบริหารสามารถอนุมัติ
รายการที่ตนหรือบุคคลที่อาจมีความขัดแย้ง
มีส่วนได้เสียหรืออาจมีความขัดแย้งทางผลประโยชน์อื่นใดกับบริษัท หรือบริษัทย่อย
ยกเว้นแต่เป็นการอนุมัติรายการที่เป็นไปตามปกติธุรกิจที่มีการกำหนดขอบเขตที่ชัดเจน

คณะกรรมการบริหารมีการจัดประชุมทุกเดือน หรืออาจจัดให้มีการประชุมพิเศษเพิ่มตามความจำเป็น
และมีการรายงานผลการประชุมต่อคณะกรรมการบริษัทเพื่อทราบ

  3. คณะกรรมการตรวจสอบ

คณะกรรมการบริษัท ได้มีมติแต่งตั้งให้มีคณะกรรมการตรวจสอบเมื่อวันที่ 26 ตุลาคม 2544
ประกอบด้วยกรรมการ 3 ท่าน มีวาระการดำรงตำแหน่งคราวละ 3 ปี ซึ่งจะครบวาระในวันที่ 25
ตุลาคม 2550 และเป็นกรรมการอิสระตามข้อกำหนดของตลาดหลักทรัพย์แห่งประเทศไทย ดังนี้

  ดร.นันทพล พงษ์ไพบูลย์ ประธานกรรมการตรวจสอบ กรรมการอิสระ

  นายธีระพันธ์ เพ็ชร์สุวรรณ์ กรรมการตรวจสอบ กรรมการอิสระ

  นายพรวุฒิ สารสิน กรรมการตรวจสอบ กรรมการอิสระ

นางศิริเพชร สุนทรวิภาต เลขานุการคณะกรรมการตรวจสอบ

ขอบเขตอำนาจหน้าที่ของคณะกรรมการตรวจสอบ

1. สอบทานให้บริษัทมีการรายงานทางการเงินอย่างถูกต้องน่าเชื่อถือ
และเปิดเผยข้อมูลอย่างเพียงพอ

2. สอบทานให้บริษัทมีระบบควบคุมภายใน
และการตรวจสอบภายในที่เพียงพอเหมาะสมและมีประสิทธิผล

3. พิจารณา คัดเลือก เสนอแต่งตั้ง และพิจารณาเสนอค่าตอบแทนของผู้สอบบัญชีของบริษัท

4. สอบทานการปฏิบัติงานของบริษัทให้เป็นไปตามกฎหมาย
ว่าด้วยพระราชบัญญัติหลักทรัพย์และตลาดหลักทรัพย์ ข้อกำหนดของตลาดหลักทรัพย์แห่งประเทศไทย
หรือกฎหมายและข้อบังคับอื่นที่เกี่ยวข้องกับธุรกิจของบริษัท

5. พิจารณาการเปิดเผยข้อมูลของบริษัท
ในกรณีที่เกิดรายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

6. พิจารณาคัดเลือก เสนอแต่งตั้ง เสนอค่าตอบแทน และประเมินผลงานของผู้สอบบัญชีของบริษัท

7. จัดทำรายงานการกำกับดูแลกิจการของคณะกรรมการตรวจสอบ
โดยเปิดเผยไว้ในรายงานประจำปีของบริษัท

8. ปฏิบัติการอื่นใด ตามที่คณะกรรมการบริษัทมอบหมาย และคณะกรรมการตรวจสอบเห็นชอบ

9. สามารถแสวงหาความเห็นอิสระจากที่ปรึกษาวิชาชีพใด ๆ ด้วยค่าใช้จ่ายของบริษัท

คณะกรรมการตรวจสอบมีการจัดประชุมสม่ำเสมอ
และมีการรายงานผลการประชุมต่อคณะกรรมการบริษัทเพื่อทราบโดยตลอด

  4. คณะทำงาน

  1. คณะอนุกรรมการพิจารณาหนี้ที่มีปัญหา (Problem Loan Committee)

รับผิดชอบการตัดสินใจในการบริหารจัดการหนี้ที่มีปัญหาของบริษัทอย่างมีประสิทธิภาพรวมถึงการติดตามข้อมูลและความก้าวหน้าในการติดตามหนี้ที่มีปัญหาอย่างใกล้ชิด
โดยคณะอนุกรรมการพิจารณาหนี้ที่มีปัญหาประกอบด้วยอนุกรรมการจำนวน 7 ท่าน
มีกรรมการผู้จัดการเป็นประธานคณะอนุกรรมการ

  2. คณะอนุกรรมการควบคุมการประมูลขายรถยึด

  มีอำนาจหน้าที่ ดังนี้

1) กำหนดราคากลางที่เหมาะสมเป็นธรรมดาตามสภาพที่แท้จริงของรถที่จะขายทอดตลาด
รวมถึงการตัดสินใจขายรถยึดในราคาที่ดีที่สุดในกรณีราคาประมูลต่ำกว่าราคากลาง

  2) กำหนดวัน เวลา ของการเปิดประมูลขายทอดตลาด

  3) กำหนดเงื่อนไขและหลักเกณฑ์อันเป็นประโยชน์สูงสุดต่อบริษัท

  4) ชี้ชวนและเผยแพร่การเปิดประมูล เพื่อให้มีจำนวนผู้เข้าร่วมประมูลมากรายที่สุด

5) มีอำนาจตัดสินใจนำรถยึดไปปรับปรุงสภาพให้ดีขึ้น ในวงเงินลงทุนไม่เกิน 20,000 บาทต่อคัน
เมื่อแน่ใจว่า การปรับปรุงสภาพดังกล่าวจะทำให้ได้ราคาขายดียิ่งขึ้น ทั้งนี้
ให้มีการทำบันทึกเปรียบเทียบแสดงไว้ และมีอนุกรรมการไม่น้อยกว่า 3 ท่าน
ลงนามเห็นชอบในการลงทุนปรับปรุงสภาพไว้เป็นหลักฐาน

  6) มีอำนาจพิจารณาส่งรถยึดให้แก่บริษัทตัวแทนที่จัดการประมูลนำออกประมูลขายทอดตลาดได้

3. คณะกรรมการพิจารณาสวัสดิการเงินกู้พนักงาน

มีหน้าที่พิจารณาหลักเกณฑ์ และเงื่อนไขในการพิจารณาสวัสดิการเงินกู้พนักงาน
โดยให้สอดคล้องกับระเบียบข้อบังคับของบริษัท
หรือตามที่คณะกรรมการพิจารณาสวัสดิการเงินกู้พนักงานกำหนด

4. คณะอนุกรรมการพิจารณาตรวจสอบข้อเท็จจริง

มีหน้าที่รับผิดชอบการดำเนินการตรวจสอบข้อเท็จจริงกรณีมีการร้องเรียน
หรือมีการพิสูจน์ทราบถึงการปฏิบัติหน้าที่ที่ไม่เป็นปกติ ขาดตกบกพร่อง
ก่อให้เกิดความเสียหายกับบริษัท การกระทำผิดวินัย
หรือการไม่ปฏิบัติตามข้อบังคับเกี่ยวกับการทำงาน หรือระเบียบใด ๆ ที่บริษัท
กำหนดขึ้นใช้ภายในต่าง ๆ หรือปฏิบัติหน้าที่อื่นตามที่ได้รับมอบหมายจากคณะกรรมการบริหาร
หรือกรรมการผู้จัดการ พร้อมทั้งสรุปผลการตรวจสอบข้อเท็จจริง และข้อเสนอแนะต่าง ๆ
เพื่อเสนอให้คณะกรรมการบริหาร หรือกรรมการผู้จัดการพิจารณา

5. คณะอนุกรรมการพัฒนาระบบปฏิบัติงาน

มีหน้าที่ในการศึกษา และกำหนดแนวทางการทำงานที่ควรพัฒนาให้ดีขึ้น เกิดประสิทธิภาพ
และลดขั้นตอนการทำงานที่ไม่จำเป็น หรือไม่เกี่ยวข้องในแต่ละฝ่ายงาน และสำนักงานสาขา
โดยมุ่งเน้นถึง

ประโยชน์ในการปฏิบัติงานเป็นสำคัญ เพื่อให้เกิดความสะดวก รวดเร็ว
และเพิ่มประสิทธิภาพในการทำงานให้ดีขึ้น
รวมทั้งการปฏิบัติหน้าที่อื่นตามที่ได้รับมอบหมายจากคณะกรรมการบริหารหรือกรรมการผู้จัดการ
โดยจัดทำรายงาน และข้อเสนอแนะต่อคณะกรรมการบริหาร
หรือกรรมการผู้จัดการเพื่อพิจารณาต่อไป

คณะทำงานต่าง ๆ ประกอบด้วยสมาชิกระดับหัวหน้ากลุ่มขึ้นไปดังนี้

+--------------------+---------+---------+---------+---------+---------+
| รายนาม             | คณะอน   | คณะอน   | คณะ     | คณะอน   | คณะอน   |
|                    | ุกรรมการ | ุกรรมการ | กรรมการ | ุกรรมการ | ุกรรมการ |
|                    |         |         |         | พิจารณาต |         |
|                    | พ       | ควบคุมก  | พิจารณา  | รวจสอบข | พ       |
|                    | ิจารณาหนี้ | ารประมูล | สวัสดิการ | ้อเท็จจริง | ัฒนาระบบ |
|                    |         |         |         |         |         |
|                    | ทีมีปัญหา  | ขายรถยึด | เงิน     |         | ปฏิบัติงาน |
|                    |         |         | กู้พนักงาน |         |         |
+--------------------+---------+---------+---------+---------+---------+
| กรรมการผู้จัดการ      | ประธาน  | ประธาน  | ประธาน  |         |         |
+--------------------+---------+---------+---------+---------+---------+
| กรรมก              | /       | /       | /       |         |         |
| ารรองกรรมการผู้จัดการ |         |         |         |         |         |
+--------------------+---------+---------+---------+---------+---------+
| ผู้อำนวยการอาวุโส     | /       |         | /       | ประธาน  | ประธาน  |
| ฝ่ายบัญชีและการเงิน    |         |         |         |         |         |
+--------------------+---------+---------+---------+---------+---------+
| ผู้อำนวยการฝ่าย       | /       | /       | /       | /       | /       |
| กฎหมายและเร่งรัดหนี้สิน |         |         |         |         |         |
+--------------------+---------+---------+---------+---------+---------+
| ผู้อำนวย             | /       | /       |         | /       | /       |
| การฝ่ายบริการประกันภัย |         |         |         |         |         |
+--------------------+---------+---------+---------+---------+---------+
| ผู้อำนวยการฝ่า        | /       | /       |         | /       | /       |
| ยการตลาดลูกค้ารายใหญ่ |         |         |         |         |         |
|                    |         |         |         |         |         |
| และโครงการพิเศษ     |         |         |         |         |         |
+--------------------+---------+---------+---------+---------+---------+
| ผู้อำนวย             | /       | /       |         |         |         |
| การฝ่ายการตลาดภูมิภาค |         |         |         |         |         |
+--------------------+---------+---------+---------+---------+---------+
| ผู้อำนวยการ          |         |         |         |         | /       |
| สำนักกรรมการผู้จัดการ  |         |         |         |         |         |
+--------------------+---------+---------+---------+---------+---------+

  5. คณะผู้บริหาร

  ณ วันที่ 31 ธันวาคม 2549 บริษัทมีผู้บริหารระดับสูงจำนวน 11 ท่าน ดังนี้

1. นายสุดที่รัก พันธ์สายเชื้อ กรรมการผู้จัดการ

2. นายธีรธร ธุวานนท์ กรรมการรองกรรมการผู้จัดการ

3. นางศิริเพชร สุนทรวิภาต ผู้อำนวยการอาวุโส ฝ่ายบัญชีและการเงิน และฝ่ายบริหารเงิน

4. นายอลงกรณ์ สัตตบุศย์ ผู้อำนวยการสำนักกรรมการผู้จัดการ

5. นายอภิชาติ กมลธรรม ผู้อำนวยการฝ่ายกฎหมายและเร่งรัดหนี้สิน

  และฝ่ายรับชำระและติดตามหนี้

6. นายวสินทร์ อุทาสิน ผู้อำนวยการฝ่ายบริการทะเบียนรถยนต์และโอนสิทธิ์

และฝ่ายบริการประกันภัย

7. นายพงษ์ศักดิ์ สุนทรธาราวงศ์ ผู้อำนวยการฝ่ายการตลาดลูกค้ารายใหญ่และโครงการพิเศษ

และฝ่ายการตลาดกรุงเทพและปริมณฑล

8. นายสัณฐิติ ธีรธนิตนันท์ ผู้อำนวยการฝ่ายการตลาดกรุงเทพและปริมณฑล

9. นายเอกรัฐ โกษาคาร ผู้อำนวยการฝ่ายวางแผนธุรกิจและบริหารความเสี่ยง และ

  ฝ่ายเครดิต

10. นายไพฑูรย์ อรุณพันธ์ ผู้อำนวยการฝ่ายการตลาดภูมิภาค

11. นายอนุชา พันธุ์วิมล ผู้อำนวยการฝ่ายพิธีการสินเชื่อ

การถือครองหุ้นของกรรมการและผู้บริหารของบริษัท ณ 31 ธันวาคม 2549

+------------------+----------------------------------+------+--------+
| รายนาม           | ตำแหน่ง                           | จำน  | เพิ่มขึ้น  |
|                  |                                  | วนหุ้น | (ลดลง) |
|                  |                                  |      | ร      |
|                  |                                  | (หุ้น) | ะหว่างปี |
|                  |                                  |      | 2549   |
+------------------+----------------------------------+------+--------+
| 1. นาย           | ประธานกรรมการ                    | -    | -      |
| ชัชวาลย์ เจียรวนนท์  |                                  |      |        |
+------------------+----------------------------------+------+--------+
| 2. นายสมชัย       | รองประธา                         | 92   | 43,3   |
| พันธ์สายเชื้อ        | นกรรมการและประธานคณะกรรมการบริหาร | ,913 | 00,000 |
|                  |                                  | ,500 |        |
+------------------+----------------------------------+------+--------+
| 3. ดร.นันทพล      | ปร                               | -    | -      |
| พงษ์ไพบูลย์         | ะธานกรรมการตรวจสอบและกรรมการอิสระ |      |        |
+------------------+----------------------------------+------+--------+
| 4. นายธีระพันธ์     | กรรมการตรวจสอบและกรรมการอิสระ     | -    | -      |
| เพ็ชร์สุวรรณ์        |                                  |      |        |
+------------------+----------------------------------+------+--------+
| 5. นายพรวุฒิ สารสิน | กรรมการตรวจสอบและกรรมการอิสระ     | -    | -      |
+------------------+----------------------------------+------+--------+
| 6. นางสุพร        | กรรมการ                          | -    | -      |
| วัธนเวคิน          |                                  |      |        |
+------------------+----------------------------------+------+--------+
| 7. นายสุรศักดิ์      | กรรมการ                          | 7    | 0      |
| พันธ์สายเชื้อ        |                                  | ,500 |        |
|                  |                                  | ,000 |        |
+------------------+----------------------------------+------+--------+
| 8. นางสาวจิราภรณ์  | กรรมการ                          | 150  | 0      |
| สิมธรรมนิมิต        |                                  | ,000 |        |
+------------------+----------------------------------+------+--------+
| 9. นายสุดที่รัก      | กรรมการผู้จัดการ                    | 12   | 0      |
| พันธ์สายเชื้อ        |                                  | ,500 |        |
|                  |                                  | ,000 |        |
+------------------+----------------------------------+------+--------+
| 10. นายธีรธร      | กรรมการรองกรรมการผู้จัดการ          | -    | -      |
| ธุวานนท์           |                                  |      |        |
+------------------+----------------------------------+------+--------+
| 11. นางศิริเพชร    | ผู้อำนวยการอาวุโสฝ่ายบัญชีและการเงิน    | -    | -      |
| สุนทรวิภาต         | และผู้อำนวยการอาวุโสฝ่ายบริหารเงิน     |      |        |
+------------------+----------------------------------+------+--------+
| 12. นายอภิชาติ     | ผู้อำนวยการฝ่ายกฎหมายและเร่งรัดหนี้สิน   | 100  | 0      |
| กมลธรรม          |                                  |      |        |
|                  | และผู้อำนวยการฝ่ายรับชำระและติดตามหนี้  |      |        |
+------------------+----------------------------------+------+--------+
| 13. นายวสินทร์     | ผู้อำนวยการฝ่ายทะเบียนรถยนต์และโอนสิทธิ์ | -    | -      |
| อุทาสิน            |                                  |      |        |
|                  | และผู้อำนวยการฝ่ายบริการประกันภัย      |      |        |
+------------------+----------------------------------+------+--------+
| 14. นายอลงกรณ์    | ผู้อำนวยการสำนักกรรมการผู้จัดการ       | 120  | 0      |
| สัตตบุศย์           |                                  | ,000 |        |
+------------------+----------------------------------+------+--------+
| 15. นายสัณฐิติ      | ผู้อ                               | -    | -      |
| ธีรธนิตนันท์         | ำนวยการฝ่ายการตลาดกรุงเทพและปริมณฑล |      |        |
+------------------+----------------------------------+------+--------+
| 16. นายพงษ์ศักดิ์    | ผู้อำนวยการฝ่า                      | -    | -      |
| สุนทรธาราวงศ์      | ยการตลาดลูกค้ารายใหญ่และโครงการพิเศษ |      |        |
|                  | และผู้อ                            |      |        |
|                  | ำนวยการฝ่ายการตลาดกรุงเทพและปริมณฑล |      |        |
+------------------+----------------------------------+------+--------+
| 17. นายเอกรัฐ     | ผู้อำนวย                           | -    | -      |
| โกษาคาร          | การฝ่ายวางแผนธุรกิจและบริหารความเสี่ยง |      |        |
|                  | และผู้อำนวยการฝ่ายเครดิต             |      |        |
+------------------+----------------------------------+------+--------+
| 18. นายไพฑูรย์     | ผู้อำนวยการฝ่ายการตลาดภูมิภาค         | 230  | -      |
| อรุณพันธ์           |                                  | ,000 |        |
+------------------+----------------------------------+------+--------+
| 19. นายอนุชา      | ผู้อำนวยการฝ่ายพิธีการสินเชื่อ           | -    | -      |
| พันธุ์วิมล           |                                  |      |        |
+------------------+----------------------------------+------+--------+

2) การสรรหากรรมการและผู้บริหาร

กระบวนการคัดเลือกผู้ดำรงตำแหน่งกรรมการและผู้บริหารของบริษัทไม่ได้ผ่านคณะกรรมการสรรหา
(Nominating Committee) เนื่องจาก ปัจจุบันบริษัทยังไม่มีการแต่งตั้งคณะกรรมการสรรหา
อย่างไรก็ตาม คณะกรรมการบริษัทได้ร่วมกันพิจารณาคุณสมบัติในด้านต่าง ๆ
โดยดูถึงความเหมาะสมด้านคุณวุฒิ ประสบการณ์และความเชี่ยวชาญจากหลากหลายวิชาชีพ
รวมถึงผลการปฏิบัติงานในฐานะกรรมการบริษัทในช่วงที่ผ่านมา
โดยบริษัทได้กำหนดแนวทางในการแต่งตั้งกรรมการและผู้บริหารของบริษัท ดังนี้

1)  คณะกรรมการบริษัทจะเป็นผู้พิจารณาคัดเลือกตามคุณสมบัติ/เกณฑ์ที่ไม่มีลักษณะต้องห้ามตามกฎหมาย
    ประสบการณ์ ปริทรรศน์ ความสามารถและอุปนิสัยและนำเสนอต่อผู้ถือหุ้น

2)  ในการประชุมสามัญประจำปีทุกครั้ง ข้อบังคับของบริษัท
    กำหนดให้กรรมการต้องลาออกจากตำแหน่งอย่างน้อยจำนวนหนึ่งในสามโดยอัตรา
    และในกรณีที่ต้องการเลือกกรรมการที่พ้นจากตำแหน่งตามวาระกลับเข้าเป็นกรรมการอีกวาระหนึ่ง
    ต้องได้รับการอนุมัติจากที่ประชุมผู้ถือหุ้น ซึ่งในการเสนอชื่อกรรมการเพื่อเลือกตั้ง
    บริษัทจะจัดให้มีประวัติและรายละเอียดของบุคคลประกอบ
    เพื่อให้ผู้ถือหุ้นสามารถตัดสินใจจากสารสนเทศที่ได้รับ

ทั้งนี้ ข้อบังคับของบริษัท กำหนดให้ที่ประชุมผู้ถือหุ้นเลือกตั้งกรรมการ
ตามหลักเกณฑ์และวิธีการดังต่อไปนี้

(ก) ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

(ข) ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม (ก)
เลือกตั้งบุคคลคนเดียวหรือหลายคนเป็นกรรมการก็ได้
แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

(ค) บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการ
เท่าจำนวนกรรมการที่จะพึงมีหรือจะพึงเลือกตั้งในครั้งนั้น
ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้น
ให้ผู้เป็นประธานเป็นผู้ออกเสียงชี้ขาด

3) ค่าตอบแทนกรรมการและคณะผู้บริหาร

  ค่าตอบแทนกรรมการ

บริษัทมีนโยบายให้ค่าตอบแทนกรรมการอยู่ในระดับที่เหมาะสมที่จะสามารถรักษาผู้มีคุณสมบัติเหมาะสมเป็นกรรมการของบริษัท
การพิจารณาอนุมัติค่าตอบแทนกรรมการเป็นการพิจารณาอนุมัติโดยที่ประชุมผู้ถือหุ้น
ที่จำนวนเงินไม่เกิน 3 ล้านบาท

ปี 2549 บริษัทได้จ่ายค่าตอบแทนกรรมการจำนวน 10 ราย เป็นค่าบำเหน็จ
และค่าเบี้ยประชุมคณะกรรมการบริษัท และคณะกรรมการตรวจสอบ จำนวน 2.80 ล้านบาท ดังนี้

+----------------------+-----------------------------+---------+-------+
| รายนาม               | ตำแหน่ง                      | ค       |       |
|                      |                             | ่าตอบแทน |       |
|                      |                             | (บาท)   |       |
+----------------------+-----------------------------+---------+-------+
|                      |                             | ค่าเ     | ค่าบ   |
|                      |                             | บี้ยประชุม | ำเหน็จ |
+----------------------+-----------------------------+---------+-------+
| 1.                   | ประธานกรรมการ               | 217,500 | 18    |
|  นายชัชวาลย์ เจียรวนนท์  |                             |         | 0,000 |
+----------------------+-----------------------------+---------+-------+
| 2. นายสมชัย พันธ์สายเชื้อ | รองประธานกรรมการ            | 145,000 | 11    |
|                      | และประธานคณะกรรมการบริหาร    |         | 0,000 |
+----------------------+-----------------------------+---------+-------+
| 3. ดร.นันทพล พงษ์ไพบูลย์ | ประธาน                      | 200,000 | 12    |
|                      | กรรมการตรวสอบและกรรมการอิสระ |         | 0,000 |
+----------------------+-----------------------------+---------+-------+
| 4. นายธีระพันธ์         | กรรมการตรวสอบและกรรมการอิสระ | 159,000 | 11    |
| เพ็ชร์สุวรรณ์            |                             |         | 7,000 |
+----------------------+-----------------------------+---------+-------+
| 5. นายพรวุฒิ สารสิน     | กรรมการตรวสอบและกรรมการอิสระ | 159,000 | 11    |
|                      |                             |         | 7,000 |
+----------------------+-----------------------------+---------+-------+

+----------------------+-----------------------------+---------+-------+
| รายนาม               | ตำแหน่ง                      | ค       |       |
|                      |                             | ่าตอบแทน |       |
|                      |                             | (บาท)   |       |
+----------------------+-----------------------------+---------+-------+
|                      |                             | ค่าเ     | ค่าบ   |
|                      |                             | บี้ยประชุม | ำเหน็จ |
+----------------------+-----------------------------+---------+-------+
| 6. นางสุพร วัธนเวคิน    | กรรมการอิสระ                 | 145,000 | 11    |
|                      |                             |         | 0,000 |
+----------------------+-----------------------------+---------+-------+
| 7. นายสุรศักดิ์          | กรรมการ                     | 145,000 | 11    |
| พันธ์สายเชื้อ            |                             |         | 0,000 |
+----------------------+-----------------------------+---------+-------+
| 8. นางสาวจิราภรณ์      | กรรมการ                     | 145,000 | 11    |
| สิมธรรมนิมิต            |                             |         | 0,000 |
+----------------------+-----------------------------+---------+-------+
| 9. นายสุดที่รัก          | กรรมการผู้จัดการ               | 145,000 | 11    |
| พันธ์สายเชื้อ            |                             |         | 0,000 |
+----------------------+-----------------------------+---------+-------+
| 10. นายธีรธร ธุวานนท์   | กรรมการรองกรรมการผู้จัดการ     | 145,000 | 11    |
|                      |                             |         | 0,000 |
+----------------------+-----------------------------+---------+-------+

  ค่าตอบแทนผู้บริหาร

การจ่ายค่าตอบแทนผู้บริหาร
บริษัทได้คำนึงถึงความรู้ความสามารถของผู้บริหารแต่ละท่านเทียบกับนโยบายและเป้าหมายที่กำหนดให้สอดคล้องกับผลการปฏิบัติงานของผู้บริหารแต่ละท่าน
รวมไปถึงสถานะทางการเงินของบริษัท บริษัทจะพิจารณาประโยชน์อื่น ๆ
ให้แก่ผู้บริหารของบริษัทให้อยู่ในระดับเดียวกับอุตสาหกรรม
และสูงเพียงพอที่จะดูแลและรักษาผู้บริหารที่มีความสามารถสูงให้อยู่กับบริษัท
เพื่อให้บริษัทแข็งแกร่งและสามารถแข่งขันได้ในธุรกิจ ค่าตอบแทนที่เป็นตัวเงินของผู้บริหาร
(ระดับผู้อำนวยการฝ่ายขึ้นไป) ในรูปของเงินเดือน และเงินค่าตอบแทนพิเศษ ในปี 2549 รวม 12
ท่าน (รวมผู้บริหารที่ลาออกระหว่างปีจำนวน 1 ท่าน) จำนวนเงินรวมทั้งสิ้น 21.46 ล้านบาท

4) การกำกับดูแลกิจการ

  นโยบายเกี่ยวกับการกำกับดูแลกิจการ

คณะกรรมการบริษัทได้ตระหนักและให้ความสำคัญในการปฏิบัติตามหลักการกำกับดูแลกิจการที่ดี
(Good Corporate Governance) รวมทั้งได้มีการทบทวนปรับปรุงเป็นประจำทุกปี
โดยเน้นความโปร่งใส ในการดำเนินธุรกิจและมีการสื่อสารให้คณะกรรมการ ผู้บริหาร
และพนักงานของบริษัท ได้รับทราบและถือปฏิบัติอย่างต่อเนื่อง เพื่อเพิ่มความเชื่อมั่นแก่ผู้ถือหุ้น
ผู้ลงทุน ผู้มีส่วนได้เสีย และผู้ที่เกี่ยวข้อง ดังนั้นคณะกรรมการบริษัท
จึงกำหนดนโยบายเกี่ยวกับการกำกับดูแลกิจการที่ดี โดยครอบคลุมเรื่องต่าง ๆ ดังนี้

1. คณะกรรมการบริษัท มีหน้าที่เปิดเผยผลการปฏิบัติงาน รวมทั้งรายงานข้อมูลต่าง ๆ
ให้กับทุกฝ่ายที่มีส่วนได้เสียกับบริษัท (Stakeholders) อย่างถูกต้องครบถ้วน เพียงพอ
และทันเวลา

2. มีความมุ่งมั่นในการปฏิบัติต่อผู้ถือหุ้นและผู้มีส่วนได้ส่วนเสียอย่างเท่าเทียมกัน
และเป็นธรรมต่อทุกฝ่าย

3. จัดให้มีระบบการควบคุมภายใน และการบริหารความเสี่ยงที่มีประสิทธิภาพ
และเป็นไปตามนโยบาย ข้อบังคับ และแผนงานของบริษัท ตลอดจนกฎหมาย
หรือกฎระเบียบที่เกี่ยวข้องอยู่เสมอ

4. คณะกรรมการบริษัทต้องดูแลไม่ให้เกิดปัญหาความขัดแย้งทางผลประโยชน์
เพื่อให้เกิดประโยชน์สูงสุดต่อผู้ถือหุ้น โดยการกำหนดนโยบายและวิธีการดูแลไม่ให้คณะกรรมการ
ผู้บริหาร และพนักงาน นำข้อมูลภายในของบริษัทไปใช้เพื่อประโยชน์ส่วนตน

5. คณะกรรมการ ผู้บริหาร
และพนักงานในบริษัทต้องพึงปฏิบัติหน้าที่และความรับผิดชอบภายใต้จริยธรรมธุรกิจของบริษัทด้วยความรอบคอบ
โปร่งใส เพื่อสร้างประโยชน์และมูลค่าสูงสุดทั้งต่อบริษัท ผู้ถือหุ้น และผู้มีส่วนได้เสียทุกฝ่าย

  สิทธิและความเท่าเทียมกันของผู้ถือหุ้น

คณะกรรมการบริษัท ได้ตระหนักและให้ความสำคัญถึงสิทธิขั้นพื้นฐานและการถือปฏิบัติต่อ ผู้ถือหุ้น
ทุกราย ด้วยความชอบธรรมและความเท่าเทียมกัน ดังนี้

1. สิทธิในการรับทราบข้อมูลข่าวสารเกี่ยวกับผลการดำเนินงาน แนวโน้มการลงทุน
นโยบายการบริหารงาน รวมถึงการรายงานสารสนเทศต่างๆ ที่มีผลกระทบต่อบริษัท และผู้ถือหุ้น
อย่างครบถ้วน โปร่งใส และทันเวลา

2. สิทธิในการเข้าร่วมประชุม และการออกเสียงลงคะแนนในที่ประชุมผู้ถือหุ้น
ในการเปลี่ยนแปลงที่สำคัญต่าง ๆ เช่น การแก้ไขข้อบังคับของบริษัท การออกหุ้นเพิ่มทุน
การแต่งตั้งกรรมการ ผู้สอบบัญชี และการกำหนดค่าตอบแทนของกรรมการและผู้สอบบัญชี เป็นต้น

3. เพื่อแสดงให้เห็นถึงการปฏิบัติต่อผู้ถือหุ้นทุกรายอย่างเท่าเทียมกัน
และเป็นไปตามหลักการกำกับดูแลกิจการที่ดี ในเรื่องของสิทธิและความเท่าเทียมกันของผู้ถือหุ้น
บริษัทจึงได้เปิดโอกาสและเพิ่มช่องทางอำนวยความสะดวกให้แก่ผู้ถือหุ้นส่วนน้อยได้เสนอเพิ่มวาระการประชุมล่วงหน้าก่อนวันประชุมสามัญผู้ถือหุ้นเพื่อให้คณะกรรมการบริษัทได้พิจารณาว่าจะบรรจุเป็นวาระการประชุมหรือไม่
ผ่านทาง Website ของบริษัท (www.navaleasing.co.th)

โดยบริษัทได้กำหนดหลักเกณฑ์ที่ชัดเจนในการพิจารณาว่า
จะเพิ่มวาระตามที่ผู้ถือหุ้นส่วนน้อยเสนอหรือไม่
และมีแนวทางที่ชัดเจนในการกลั่นกรองวาระที่เสนอว่า
เกี่ยวข้องกับกิจการของบริษัทและเป็นประโยชน์ต่อบริษัทอย่างแท้จริงหรือไม่

4. ก่อนการประชุมผู้ถือหุ้นแต่ละครั้ง บริษัทได้จัดส่งหนังสือนัดประชุม
พร้อมทั้งความเห็นของคณะกรรมการในแต่ละวาระ รวมทั้งเอกสารประกอบการประชุม
ให้ผู้ถือหุ้นทราบล่วงหน้า ไม่น้อยกว่า 10 วัน ก่อนการประชุม
อีกทั้งบริษัทยังได้ทำการประกาศหนังสือนัดประชุมผู้ถือหุ้น
ลงในหนังสือพิมพรายวันฉบับภาษาไทยติดต่อกันไม่น้อยกว่า 3 วันก่อนวันประชุม
และการเผยแพร่ผ่านทาง Website: www.navaleasing.co.th ซึ่งเป็น Website
ของบริษัทอีกด้วย

5. ในกรณีที่ผู้ถือหุ้นไม่สามารถเข้าร่วมประชุมผู้ถือหุ้นได้
บริษัทได้มีการจัดส่งหนังสือมอบฉันทะไปพร้อมกับหนังสือนัดประชุม
เพื่อให้ผู้ถือหุ้นสามารถมอบฉันทะให้ผู้อื่นเข้าร่วมประชุมและออกเสียงแทนผู้ถือหุ้นได้
อีกทั้งบริษัทได้มีการเพิ่มทางเลือกให้กับผู้ถือหุ้น โดยให้ประธานกรรมการตรวจสอบ
และ/หรือกรรมการอิสระ และ/หรือกรรมการผู้จัดการของบริษัทเป็นผู้รับมอบฉันทะจากผู้ถือหุ้นได้

6. ในการประชุมผู้ถือหุ้นแต่ละครั้ง ประธานในที่ประชุมได้เปิดโอกาสให้ผู้ถือหุ้น
มีสิทธิและความเท่าทียมกันในการได้รับความสะดวก การขอตรวจสอบการดำเนินงานของบริษัท
การสอบถาม การ

แสดงความคิดเห็น และข้อเสนอแนะต่าง ๆ ได้อย่างเต็มที่
รวมทั้งการให้สิทธิแก่ผู้ถือหุ้นที่เข้าร่วมประชุมหลังจากการประชุมเริ่มแล้ว มีสิทธิออกเสียงลงคะแนน
สำหรับวาระที่อยู่ระหว่างการพิจารณาและยังไม่ได้มีการลงมติ

สิทธิของผู้มีส่วนได้เสีย

บริษัทได้ให้ความสำคัญต่อสิทธิของผู้มีส่วนได้ส่วนเสียทั้งภายในและภายนอก อันได้แก่ ผู้ถือหุ้น
พนักงาน นักลงทุน ลูกค้า คู่ค้า เจ้าหนี้ ผู้สอบบัญชีของบริษัท ตลอดจนสาธารณชนและสังคมโดยรวม
ซึ่งผู้มีส่วนได้เสียต่าง ๆ เหล่านี้มีส่วนในการสร้างความสามารถในการแข่งขัน
และสร้างกำไรให้กับบริษัท โดยบริษัทมีแนวทางในการปฏิบัติต่อผู้มีส่วนได้เสียต่าง ๆ ดังนี้

ผู้ถือหุ้น : บริษัทมุ่งมั่นในการดำเนินธุรกิจตามหลักบรรษัทภิบาล
เพื่อสร้างความพึงพอใจสูงสุดแก่ผู้ถือหุ้นโดยคำนึงถึงการเจริญเติบโตในมูลค่าของบริษัท
ด้วยผลตอบแทนที่ดีและต่อเนื่อง รวมทั้งการดำเนินการเปิดเผยข้อมูลอย่างโปร่งใส
เชื่อถือได้และเท่าเทียมกัน

พนักงาน : บริษัทถือว่าพนักงานเป็นทรัพยากรบุคคลอันมีค่าและเป็นปัจจัยสำคัญในการสร้าง

  ความสำเร็จของบริษัท บริษัทจึงได้จัดให้มีการพัฒนาบุคคลากรในด้านต่าง ๆ อย่างต่อเนื่อง
  รวมทั้งการปรับปรุงสภาพแวดล้อมในการทำงานให้ปลอดภัย
  ทันสมัยและอำนวยความสะดวกในการปฏิบัติงานและมุ่งเน้นให้พนักงานมีความพร้อมเพื่อรองรับการขยายธุรกิจในอนาคตอีกด้วย

ลูกค้า :
บริษัทมีความมุ่งมั่นที่จะให้ลูกค้ามีความพึงพอใจและได้รับประโยชน์สูงสุดจากการใช้บริการของบริษัท
รวมทั้งจัดให้มีหน่วยงานรับผิดชอบในการให้คำปรึกษา
ข้อเสนอแนะวิธีการแก้ปัญหาและรับข้อร้องเรียนต่าง ๆ
เพื่อสร้างมาตรฐานการบริการที่มีคุณภาพสูงสุด แก่ลูกค้า

คู่ค้า : บริษัทมีการปฏิบัติต่อคู่ค้าตามเงื่อนไขทางการค้า
รวมถึงการปฏิบัติตามสัญญาอย่างเคร่งครัดโดยไม่ขัดต่อกฎหมาย
หรือไม่นำมาซึ่งความเสื่อมเสียต่อชื่อเสียงของบริษัท

คู่แข่ง : บริษัทสนับสนุนและส่งเสริมนโยบายการแข่งขันทางการค้าอย่างเสรีและเป็นธรรม
รวมถึงการปฏิบัติตามกรอบการแข่งขันทางการค้าที่สุจริต ไม่ขัดต่อกฎหมาย

เจ้าหนี้ : บริษัทได้ปฏิบัติตามเงื่อนไขการกู้ยืมเงินตามข้อตกลงและหน้าที่ที่มีต่อเจ้าหนี้เป็นสำคัญ

สังคมและสิ่งแวดล้อม : บริษัทมุ่งสนับสนุนกิจกรรมเพื่อส่งเสริมคุณภาพของสังคมด้านต่าง ๆ อาทิ
การสนับสนุนกิจกรรมที่เกี่ยวข้องกับเยาวชน การร่วมรณรงค์โครงการเมาไม่ขับ เพื่อ

รณรงค์ให้ผู้ใช้รถใช้ถนนได้มีจิตสำนึกในการขับขี่ยานพาหนะที่ดี เป็นต้น

  การประชุมผู้ถือหุ้น

ในปี 2549 บริษัทมีการจัดประชุมสามัญผู้ถือหุ้น ณ โรงแรมอโนมา กรุงเทพมหานคร เมื่อวันศุกร์ที่
21 เมษายน 2549 มีกรรมการเข้าร่วมประชุมเกือบครบทุกท่าน
โดยประธานที่ประชุมได้เปิดโอกาสให้
ผู้ถือหุ้นซักถามตรวจสอบการดำเนินงานของบริษัทได้อย่างไม่จำกัดเวลา
ซึ่งประธานกรรมการและกรรมการท่านอื่นที่เข้าร่วมประชุม
ได้ร่วมกันทำหน้าที่ชี้แจงตอบข้อซักถามของผู้ถือหุ้น
ตลอดจนรับฟังความคิดเห็นของผู้ถือหุ้นทุกรายที่เสนอแนะ และได้มีการบันทึกประเด็นข้อซักถาม
ข้อคิดเห็นที่สำคัญไว้ในรายงานการประชุมแล้ว ทั้งนี้บริษัทได้จัดส่งรายงานประจำปี 2548
พร้อมทั้งวาระการประชุมให้กับผู้ถือหุ้นทุกรายที่มีรายชื่อปรากฎอยู่ในสมุดทะเบียนผู้ถือหุ้น ณ
วันปิดสมุดทะเบียนผู้ถือหุ้นของบริษัท ทราบล่วงหน้าไม่น้อยกว่า 10 วันก่อนวันประชุม
สำหรับกรณีที่ผู้ถือหุ้นไม่สามารถเข้าร่วมประชุมได้บริษัทให้อิสระผู้ถือหุ้นในการแต่งตั้งกรรมการอิสระเป็นผู้รับมอบฉันทะจากผู้ถือหุ้นในการออกเสียงลงคะแนนแทนด้วย

  ภาวะผู้นำและวิสัยทัศน์

คณะกรรมการบริษัท ประกอบด้วยบุคคลผู้ทรงคุณวุฒิและมีประสบการณ์สูงในการดำเนินธุรกิจ
ด้วยความรู้ความสามารถที่ผสมผสานกันในสาขาวิชาชีพต่าง ๆ
ได้นำมาซึ่งการเป็นผู้นำและการมีส่วนร่วมในการกำหนดทิศทางและวิสัยทัศน์การดำเนินงานธุรกิจของบริษัท
ตลอดจนกำกับดูแลให้ฝ่ายจัดการดำเนินการให้เป็นไปตามแผนธุรกิจและงบประมาณที่กำหนดไว้อย่างมีประสิทธิภาพ
และก่อให้เกิดประโยชน์สูงสุดต่อบริษัท

คณะกรรมการบริษัท เป็นผู้พิจารณากำหนดบทบาทหน้าที่ความรับผิดชอบระหว่างคณะกรรมการบริษัท
คณะกรรมการบริหาร
คณะกรรมการตรวจสอบและฝ่ายจัดการอย่างชัดเจนตามที่ระบุไว้ในหัวข้อเรื่องโครงสร้างการจัดการ
รวมทั้งมีการติดตามความก้าวหน้าของผลการดำเนินงานและผลประกอบการของบริษัททุกครั้งในการประชุมคณะกรรมการบริษัท
ทั้งนี้บริษัทได้จัดให้กรรมการทุกท่านได้รับการอบรมหลักสูตรที่จัดโดยสมาคมส่งเสริมสถาบันกรรมการบริษัทไทย
(IOD)

  ความขัดแย้งทางผลประโยชน์

เพื่อป้องกันความขัดแย้งทางผลประโยชน์
คณะกรรมการบริษัทได้ดูแลอย่างรอบคอบเมื่อเกิดรายการที่อาจมีความขัดแย้งทางผลประโยชน์
โดยกำหนดนโยบายและขั้นตอนการอนุมัติรายการที่เกี่ยวโยงกันไว้เป็นลายลักษณ์อักษร
รวมทั้งกำหนดนโนบายและวิธีการดูแลไม่ให้ผู้บริหารและผู้ที่เกี่ยวข้อง
นำข้อมูลภายในของบริษัทไปใช้เพื่อประโยชน์ส่วนตน ดังนี้

  รายการที่อาจมีความขัดแย้งทางผลประโยชน์

คณะกรรมการและผู้บริหาร ได้ทราบถึงความสำคัญของรายการที่อาจมีความขัดแย้งทางผลประโยชน์
ได้มีการพิจารณาอย่างเหมาะสมและรอบคอบว่า การทำรายการดังกล่าวมีข้อใดที่ขัดแย้ง หรือ

ต้องห้ามตามหลักเกณฑ์ของตลาดหลักทรัพย์แห่งประเทศไทยหรือไม่
รายการที่อาจมีความขัดแย้งทางผลประโยชน์ที่อาจเกิดขึ้นนั้น
จะใช้ราคาและเงื่อนไขเช่นเดียวกับที่บริษัทพึงกระทำรายการกับบุคคลภายนอก
และเพื่อขจัดความขัดแย้งทางผลประโยชน์
กรรมการที่มีส่วนได้เสียในแต่ละเรื่องจะไม่มีสิทธิออกเสียงหรือตัดสินใจในเรื่องนั้น
อีกทั้งคณะกรรมการตรวจสอบได้มีส่วนร่วมในการให้ความเห็นเกี่ยวกับรายการที่
เกี่ยวโยงกันเพื่อให้เกิดความมั่นใจว่า
เป็นรายการที่มีความโปร่งใสและแสดงมูลค่ายุติธรรมตามราคาตลาด
รวมถึงได้มีการเปิดเผยรายละเอียดของรายการเหล่านั้นให้เป็นที่รับทราบทั่วกัน
ไว้ในรายงานแสดงข้อมูลประจำปี (แบบ 56-1) และรายงานประจำปีแล้ว

  การดูแลเรื่องการใช้ข้อมูลภายใน

บริษัทได้ปฏิบัติตามประกาศของตลาดหลักทรัพย์แห่งประเทศไทย
ในเรื่องการจัดทำและเปิดเผยรายงานการถือหลักทรัพย์ของกรรมการและผู้บริหารอย่างเคร่งครัดตลอดมา
รวมทั้งการดูแลเกี่ยวกับเรื่องการเปิดเผยข้อมูลอันเป็นเรื่องควรปกปิดและความลับเกี่ยวกับการดำเนินงานของบริษัท
มีระบบการรักษาความปลอดภัยระบบคอมพิวเตอร์และข้อมูลสารสนเทศ นอกจากนี้
บริษัทมีข้อกำหนดห้ามไม่ให้คณะกรรมการ ผู้บริหารและหน่วยงานที่เกี่ยวข้องที่ได้รับทราบข้อมูลภายใน
เปิดเผยข้อมูลภายในให้แก่บุคคลภายนอก
หรือนำข้อมูลไปใช้หาประโยชน์ส่วนตนก่อนการประกาศแจ้งให้สาธารณชนทราบผ่านตลาดหลักทรัพย์แห่งประเทศไทย
และห้ามไม่ให้ซื้อขายหลักทรัพย์ของบริษัทในช่วง 1 เดือน
ก่อนที่งบการเงินของบริษัทจะเผยแพร่ต่อสาธารณชน

  จริยธรรมทางธุรกิจ

บริษัทเชื่อมั่นในจริยธรรมทางธุรกิจอันเป็นเงื่อนไขสำคัญสิ่งหนึ่งในการดำเนินธุรกิจบริษัท
โดยมุ่งเน้นเรื่องความเชื่อถือและความซื่อสัตย์เป็นส่วนประกอบสำคัญ
บริษัทจึงได้จัดทำข้อกำหนดเกี่ยวกับจริยธรรม (Code of Conduct)
ขึ้นเป็นลายลักษณ์อักษรและเป็นพื้นฐานให้กรรมการ
ผู้บริหารและพนักงานบริษัททุกท่านรับทราบพร้อมถือเป็นแนวทางในการปฎิบัติหน้าที่ตามภาระกิจของบริษัทด้วยความซื่อสัตย์
สุจริต และเที่ยงธรรม ทั้งการปฏิบัติต่อบริษัท และผู้มีส่วนได้เสียทุกฝ่าย สาธารณชนและสังคม

  การถ่วงดุลอำนาจของกรรมการที่ไม่เป็นผู้บริหาร

คณะกรรมการบริษัทมีจำนวน 10 ท่าน ประกอบด้วยกรรมการที่เป็นอิสระ 3 ท่าน
กรรมการที่ไม่เป็นผู้บริหาร 5 ท่าน และ กรรมการที่เป็นผู้บริหาร 2 ท่าน นอกจากนี้
บริษัทมีการแต่งตั้งคณะกรรมการตรวจสอบ ซึ่งประกอบด้วยคณะกรรมการที่มีความเป็นอิสระจำนวน 3
ท่าน ซึ่งไม่มีส่วนเกี่ยวข้องในการบริหารงานประจำและไม่เป็นผู้ถือหุ้นรายใหญ่ของบริษัท
ทำหน้าที่ถ่วงดุลและตรวจทานการบริหารงานของบริษัทอีกด้วย
และมีการทบทวนคุณสมบัติของกรรมการอิสระอย่างสม่ำเสมอ
เพื่อให้เป็นไปตามกฎของตลาดหลักทรัพย์แห่งประเทศไทย

  การรวมหรือแยกตำแหน่ง

ปัจจุบัน บริษัทมีผู้ดำรงตำแหน่งประธานกรรมการและกรรมการผู้จัดการแยกจากกัน
มีการกำหนดบทบาท อำนาจหน้าที่ไว้ชัดเจน
ทั้งประธานกรรมการและกรรมการผู้จัดการไม่มีอำนาจเบ็ดเสร็จเด็ดขาด

ประธานกรรมการเป็นกรรมการที่ไม่เป็นผู้บริหาร และ เป็นกรรมการอิสระ
ประธานคณะกรรมการบริหารเป็นกรรมการที่ไม่เป็นผู้บริหาร
กรรมการผู้จัดการเป็นกรรมการที่เป็นผู้บริหารและมีหน้าที่บริหารงานประจำวันของบริษัท

  ค่าตอบแทนกรรมการและผู้บริหาร

บริษัทได้กำหนดนโยบายค่าตอบแทนไว้อย่างชัดเจนและโปร่งใส
โดยบริษัทจ่ายค่าตอบแทนอยู่ในระดับที่เหมาะสมและเปรียบเทียบได้กับระดับเดียวกันในอุตสาหกรรมและความรับผิดชอบที่ได้รับมอบหมาย
อีกทั้งเพียงพอที่จะจูงใจและรักษากรรมการที่มีคุณสมบัติที่ต้องการไว้ได้
ค่าตอบแทนที่บริษัทจ่ายให้แก่กรรมการ อยู่ในรูปของเบี้ยประชุมและบำเหน็จ
โดยผ่านการอนุมัติจากที่ประชุมผู้ถือหุ้นแล้ว
ปัจจุบันบริษัทยังไม่มีคณะกรรมการพิจารณากำหนดค่าตอบแทน
แต่มีกระบวนการพิจารณาค่าตอบแทนที่เหมาะสม
โดยใช้ค่าตอบแทนของบริษัทในอุตสาหกรรมเดียวกันและมีขนาดใกล้เคียงกัน
รวมทั้งผลประกอบการของบริษัทประกอบการพิจารณา

  การประชุมคณะกรรมการบริษัท

บริษัทกำหนดให้มีการประชุมคณะกรรมการบริษัทอย่างน้อย 3 เดือนต่อครั้ง
โดยสำนักกรรมการผู้จัดการจะจัดทำตารางการประชุมเป็นตารางปีล่วงหน้าเพื่อกรรมการสามารถจัดสรรเวลาได้อย่างสะดวก
และมีการกำหนดวาระการประชุมไว้ล่วงหน้าตั้งแต่ต้นปี นอกจากการประชุมตามปกติแล้ว
อาจจัดให้มีการประชุมวาระพิเศษขึ้นตามความจำเป็น
วาระการประชุมถูกกำหนดขึ้นโดยกรรมการผู้จัดการ และ ผ่านการอนุมัติโดยประธานกรรมการ
เอกสารประกอบการประชุมได้มีการจัดส่งให้กรรมการล่วงหน้าก่อนการประชุม 7 วัน
เพื่อให้กรรมการได้มีเวลาทำความเข้าใจในระเบียบวาระและเอกสารต่าง ๆ
เป็นการล่วงหน้าก่อนการเข้าประชุมแต่ละครั้ง
ระหว่างการประชุมประธานกรรมการได้เปิดโอกาสให้กรรมการทุกท่านแสดงความคิดเห็นอย่างเต็มที่และเป็นอิสระ
เพื่อให้การตัดสินใจของกรรมการแต่ละท่านมีความรอบคอบและรัดกุมโดยเฉพาะวาระที่มีความสำคัญ
ในการประชุมแต่ละครั้งเลขานุการคณะกรรมการบริษัทจะทำหน้าที่บันทึกรายงานการประชุมและจัดส่งให้แก่ประธานกรรมการบริษัท
ลงลายมือชื่อพิจารณารับรองความถูกต้อง
สำหรับนำเสนอให้ที่ประชุมรับรองในวาระแรกของการประชุมครั้งถัดไป ทั้งนี้กรรมการบริษัท
สามารถแสดงความคิดเห็น ขอแก้ไขเพิ่มเติมรายงานการประชุมให้มีความถูกต้องมากที่สุดได้

เมื่อที่ประชุมรับรองรายงานการประชุมแล้ว
รายงานการประชุมและเอกสารแนบประกอบวาระการประชุมต่าง ๆ
จะถูกจัดเก็บโดยเลขานุการคณะกรรมการบริษัท พร้อมที่จะให้ผู้ที่เกี่ยวข้องตรวจสอบได้

  ในปี 2549 ที่ผ่านมา มีการประชุมคณะกรรมการ ดังนี้

  ---------------------- ------------------- ----------------- -------------------
  รายชื่อคณะกรรมการ        จำนวนครั้งการประชุม/                     
                         จำนวนครั้งที่ร่วมประชุม                     

                         คณะกรรมการบริษัท      คณะกรรมการบริหาร   คณะกรรมการตรวจสอบ

  1.นายชัชวาลย์ เจียรวนนท์   4/4                 -                 -

  2.นายสมชัย พันธ์สายเชื้อ    4/4                 36/36             -

  3.ดร.นันทพล พงษ์ไพบูลย์    4/4                 -                 4/4

  4.นายธีระพันธ์ เพ็ชร์สุวรรณ์  4/4                 -                 4/4

  5.นายพรวุฒิ สารสิน        4/4                 -                 4/4

  6.นายสุรศักดิ์ พันธ์สายเชื้อ   4/4                 -                 -

  7.นางสาวจิรภรณ์          4/4                 -                 -
  สิมธรรมนิมิต                                                    

  8.นางสุพร วัธนเวคิน       4/4                 -                 -

  9.นายสุดที่รัก พันธ์สายเชื้อ   4/4                 36/36             -

  10.นายธีรธร ธุวานนท์      4/4                 36/36             -
  ---------------------- ------------------- ----------------- -------------------

  คณะกรรมการชุดย่อย

คณะกรรมการบริษัทได้อนุมัติแต่งตั้งคณะกรรมการชุดย่อยเฉพาะเรื่อง เพื่อดูแลรับผิดชอบใน
แต่ละด้านอย่างมีประสิทธิภาพและมีการรายงานผลการปฏิบัติงานต่อคณะกรรมการบริษัท ได้แก่

  1. คณะกรรมการตรวจสอบ

ประกอบด้วย กรรมการบริษัทที่เป็นกรรมการอิสระ จำนวน 3 ท่าน โดยประธานกรรมการตรวจสอบ
เป็นผู้มีความรู้ความเข้าใจและมีประสบการณ์การทำงานด้านบัญชีและการเงินเป็นอย่างดี
คณะกรรมการตรวจสอบมีหน้าที่สอบทานความถูกต้องของรายงานทางการเงิน
ความเพียงพอในการเปิดเผยข้อมูล กระบวนการควบคุมภายใน
และนโยบายการบริหารความเสี่ยงของบริษัทในด้านต่าง ๆ ที่มีประสิทธิภาพ
รวมทั้งมีหน้าที่สอบทานการดำเนินงานของบริษัทให้เป็นไปตามนโยบายและระเบียบข้อบังคับของบริษัท
ตลอดจนกฎระเบียบต่าง ๆ ที่เกี่ยวข้อง

คณะกรรมการตรวจสอบปฏิบัติหน้าที่และสามารถแสดงความคิดเห็นได้อย่างอิสระ
โดยมีหน่วยงานตรวจสอบภายในของบริษัท เป็นหน่วยปฏิบัติงาน
รายงานขึ้นตรงต่อคณะกรรมการตรวจสอบ
และรับนโยบายเกี่ยวกับการปฏิบัติงานตรวจสอบจากคณะกรรมการตรวจสอบ

  2. คณะกรรมการบริหาร

ประกอบด้วยกรรมการบริษัท จำนวน 3 ท่าน
มีหน้าที่หลักในการควบคุมดูแลการดำเนินธุรกิจของบริษัท ให้เป็นไปตามนโยบายธุรกิจ เป้าหมาย
แผนการดำเนินงาน กลยุทธ์ทางธุรกิจ และงบประมาณที่ได้รับอนุมัติจากคณะกรรมการบริษัท
รวมทั้งการปฏิบัติหน้าที่อื่นใดตามที่ได้รับมอบหมายจากคณะกรรมการบริษัท

  ระบบการควบคุม และการตรวจสอบภายใน

บริษัทมีคณะกรรมการตรวจสอบ
ซึ่งทำหน้าที่กำกับดูแลการดำเนินงานและบริหารงานของบริษัทในอันที่จะถ่วงดุลและตรวจสอบระหว่างกันอย่างเหมาะสม
เพื่อส่งเสริมให้บริษัทมีระบบการควบคุมภายในที่มีประสิทธิภาพ
และระบบการรายงานทางการเงินที่น่าเชื่อถือ นอกจากนี้ บริษัทยังมีฝ่ายตรวจสอบภายใน
ซึ่งเป็นหน่วยงานที่ขึ้นตรงต่อคณะกรรมการตรวจสอบทำหน้าที่ตรวจสอบ
และทบทวนระบบการควบคุมภายในของบริษัท เพื่อให้เกิดความมั่นใจว่า การปฎิบัติงานหลัก
และกิจกรรมทางการเงินที่สำคัญของบริษัทได้ดำเนินการไปตามแนวทางที่กำหนดและมีประสิทธิภาพ
รวมถึงตรวจสอบการปฏิบัติตามกฎหมายและข้อกำหนดที่เกี่ยวข้องกับบริษัท (Compliance
Control) ทั้งนี้ เพื่อให้ฝ่ายตรวจสอบภายในมีความเป็นอิสระ
ในการประชุมคณะกรรมการตรวจสอบที่จัดขึ้นแต่ละไตรมาสนั้น
ฝ่ายตรวจสอบจะรายงานผลการตรวจสอบภายในที่สำคัญๆ ให้คณะกรรมการตรวจสอบรับทราบ
ตลอดจนรับงานที่คณะกรรมการตรวจสอบมอบหมายให้ดำเนินการ นอกจากนี้
การประชุมคณะกรรมการตรวจสอบในแต่ละไตรมาส
คณะกรรมการตรวจสอบจะส่งรายงานข้อเสนอแนะให้ฝ่ายบริหารรับทราบว่าควรปรับปรุงงานด้านใดบ้าง
และรายงานผลในส่วนที่เป็นประเด็นสำคัญต่อคณะกรรมการบริษัทต่อไป

  รายงานของคณะกรรมการ

คณะกรรมการบริษัทเป็นผู้รับผิดชอบต่องบการเงินรวมของบริษัทและบริษัทย่อย (ถ้ามี)
และสารสนเทศทางการเงินที่ปรากฏในรายงานประจำปี และจัดให้มีระบบบริหารความเสี่ยง
ระบบควบคุมภายในที่เหมาะสมอย่างมีประสิทธิภาพ
เพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้องครบถ้วน
และเพียงพอที่จะดำรงรักษาไว้ซึ่งทรัพย์สิน และเพื่อให้ทราบจุดอ่อนที่ป้องกันไม่ให้เกิดการทุจริต
หรือการดำเนินการที่ผิดปกติอย่างมีสาระสำคัญ ควบคุมดูแลให้ฝ่ายบริหารจัดทำงบการเงิน
และข้อมูลทางการเงินให้ถูกต้องครบถ้วนภายใต้มาตรฐานการบัญชีที่รับรองทั่วไปในประเทศไทย
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
อีกทั้งการใช้ดุลยพินิจอย่างระมัดระวังและประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคัญเพียงพอในหมายเหตุประกอบงบการเงิน ทั้งนี้ คณะกรรมการ

บริษัทได้มอบหมายให้คณะกรรมการตรวจสอบเป็นผู้สอบทานรายงานทางการเงินประจำไตรมาส
และงบการเงินประจำปี ให้มีความถูกต้องครบถ้วน
ก่อนที่จะนำเสนอต่อคณะกรรมการบริษัทพิจารณาต่อไป

  ความสัมพันธ์กับผู้ลงทุน

นอกเหนือจากการให้ข้อมูลต่อสาธารณชนตามกำหนด ถูกต้อง และโปร่งใสแล้ว
บริษัทยังเน้นความสำคัญในการสร้างความสัมพันธ์ที่ดีกับผู้ลงทุน นักวิเคราะห์ สถาบันการจัดอันดับ
และสถาบันของรัฐ โดยบริษัทได้จัดให้มีหน่วยงานนักลงทุนสัมพันธ์ (Investor Relations)
เพื่อให้บริการข้อมูลและข่าวสาร กิจกรรม ต่าง ๆ ของบริษัทที่เป็นประโยชน์ให้กับผู้ลงทุน ผู้ถือหุ้น
นักวิเคราะห์ และประชาชนทั่วไปอย่างถูกต้อง ครบถ้วน โปร่งใส ทั่วถึง และทันเวลา
เพื่อให้มั่นใจว่าบริษัทได้ปฎิบัติตามระเบียบ ข้อบังคับของกฏหมายที่เกี่ยวข้องอย่างครบถ้วน ทั้งนี้
ผู้ลงทุนสามารถติดต่อหน่วยงานดังกล่าวได้ที่ โทร 0-2612-3233 ต่อ 2271-4 หรือที่ Website:
www.navaleasing.co.th

5) นโยบายและวิธีการดูแลกรรมการและผู้บริหารในการนำข้อมูลภายในของบริษัทไปใช้

บริษัทมีนโยบายและวิธีการดูแลกรรมการและผู้บริหารในการนำข้อมูลภายในของบริษัทไปใช้เพื่อประโยชน์ส่วนตน
ดังนี้

(1) ให้ความรู้แก่กรรมการรวมทั้งผู้บริหาร
เกี่ยวกับหน้าที่ที่ต้องรายงานการถือครองหลักทรัพย์ของตน คู่สมรส และบุตรที่ยังไม่บรรลุนิติภาวะ
และบทกำหนดโทษตามพระราชบัญญัติหลักทรัพย์และตลาดหลักทรัพย์ พ.ศ. 2535
และตามข้อกำหนดของตลาดหลักทรัพย์แห่งประเทศไทย

(2) บริษัทกำหนดให้กรรมการและผู้บริหารทุกท่าน
ต้องรายงานการเปลี่ยนแปลงการถือหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
ตามมาตรา 59 แห่งพระราชบัญญัติหลักทรัพย์ และตลาดหลักทรัพย์ พ.ศ. 2535
ภายในเวลาที่กำหนดและต้องจัดส่งสำเนารายงานนี้ให้แก่บริษัทในวันเดียวกันกับวันที่ส่งรายงานต่อสำนักงานคณะกรรมการกำกับหลักทรัพย์และตลาดหลักทรัพย์

(3) บริษัทได้ดำเนินการส่งหนังสือเวียน
แจ้งให้กรรมการและผู้บริหารที่ได้รับทราบข้อมูลภายในที่เป็นสาระสำคัญ
ซึ่งมีผลต่อการเปลี่ยนแปลงราคาหลักทรัพย์ ต้องระงับการซื้อขายหลักทรัพย์ของบริษัทในช่วง 45 วัน
ก่อนที่งบการเงินหรือข้อมูลภายในนั้นจะเปิดเผยต่อสาธารณชน
และห้ามไม่ให้เปิดเผยข้อมูลที่เป็นสาระสำคัญนั้นต่อบุคคลอื่น

(4) บริษัทได้กำหนดระเบียบปฏิบัติเกี่ยวกับจริยธรรม (Code of Conduct) ของพนักงาน
(หมายความรวมถึงผู้บริหาร) ไม่ให้นำข้อมูลภายในของบริษัทไปใช้เพื่อประโยชน์ส่วนตน
พนักงานทุกคนรวมถึงผู้บริหาร จะต้องปฏิบัติตามข้อบังคับหรือระเบียบของบริษัทอย่างเคร่งครัด
หากมีการฝ่าฝืน บริษัทมีมาตรการลงโทษที่ระบุไว้ชัดเจนในข้อบังคับเกี่ยวกับการทำงานของบริษัท

6) บุคลากร

ณ วันที่ 31 ธันวาคม 2549 บริษัทมีพนักงานทั้งสิ้นจำนวน 192 คน
โดยเป็นพนักงานประจำสำนักงานใหญ่ 152 คน และพนักงานสาขาต่างจังหวัด 40 คน
แบ่งเป็นพนักงานฝ่ายต่าง ๆ ดังนี้

+--------------------------+--------+-----------------------+---------+
| ฝ่าย                      | จำนวน  | ฝ่าย                   | จำนวน   |
|                          | (คน)   |                       | (คน)    |
+--------------------------+--------+-----------------------+---------+
| ตรวจสอบภายใน             | 3      | พิธีการสินเชื่อ            | 10      |
+--------------------------+--------+-----------------------+---------+
| วา                       | 3      | บริการประกันภัย          | 6       |
| งแผนธุรกิจและบริหารความเสี่ยง |        |                       |         |
+--------------------------+--------+-----------------------+---------+
| เครดิต                    | 26     | กฎหมายและเร่งรัดหนี้สิน    | 10      |
+--------------------------+--------+-----------------------+---------+
| สำนักกรรมการผู้จัดการ        | 8      | รับชำระและติดตามหนี้      | 11      |
+--------------------------+--------+-----------------------+---------+
| การตลาดภูมิภาค             | 42     | ระบบสารสนเทศ          | 4       |
+--------------------------+--------+-----------------------+---------+
| การตลาดกรุงเทพและปริมณฑล   | 22     | ทรัพยากรบุคคล           | 3       |
+--------------------------+--------+-----------------------+---------+
| การตลาด                  | 5      | ธุรการ                 | 9       |
| ลูกค้ารายใหญ่และโครงการพิเศษ |        |                       |         |
+--------------------------+--------+-----------------------+---------+
| บัญชีและการเงิน             | 16     | สนับส                  | -       |
|                          |        | นุนการตลาดและลูกค้าสัมพันธ์ |         |
+--------------------------+--------+-----------------------+---------+
| บริหารเงิน                 | 2      | สนับสนุนธุรกิจภูมิภาค       | -       |
+--------------------------+--------+-----------------------+---------+
| บ                        | 10     |                       |         |
| ริการทะเบียนรถยนต์และโอนสิทธิ์ |        |                       |         |
+--------------------------+--------+-----------------------+---------+

ปี 2549 บริษัทจ่ายผลตอบแทนรวมของพนักงานในรูปเงินเดือน ค่าครองชีพ เงินรางวัล
เงินสมทบกองทุนสำรองเลี้ยงชีพ ตลอดจนสวัสดิการอื่นๆ ที่เกี่ยวกับพนักงาน จำนวนเงินทั้งสิ้น
64.08 ล้านบาท

  นโยบายพัฒนาพนักงาน

บุคลากรเป็นสิ่งสำคัญอย่างยิ่งสำหรับงานบริษัท บริษัทเชื่อว่าการพัฒนาบุคลากรในรูปแบบต่างๆ
จะช่วยเสริมทักษะ และความรู้ความชำนาญในการปฏิบัติงานด้วย
ซึ่งบริษัทได้ลงทุนและดำเนินการในเรื่องนี้อย่างต่อเนื่อง อันได้แก่

(1) การฝึกอบรม
บริษัทถือเป็นนโยบายที่สำคัญยิ่งในการจัดให้มีการอบรมและพัฒนาความรู้ความสามารถในการทำงานของพนักงานอย่างต่อเนื่อง
โดยได้จัดให้มีการฝึกอบรมแก่พนักงานในหลายด้าน ทั้งโดยวิทยากรภายใน
และวิทยากรผู้มีประสบการณ์จากภายนอก
รวมถึงการส่งพนักงานเข้ารับการฝึกอบรมจากสถาบันภายนอก
ซึ่งการฝึกอบรมภายนอกจะเน้นในด้านการพัฒนาความรู้ความสามารถเฉพาะด้านซึ่งทำให้พนักงานได้ความรู้
ประสบการณ์จากผู้รอบรู้เฉพาะเรื่อง และสามารถนำไปปฎิบัติงานได้อย่างมีประสิทธิภาพ

(2) การสร้างทีมงาน บริษัทได้เล็งเห็นว่าการเน้นประสิทธิภาพของพนักงานนั้น
ส่วนหนึ่งเกิดจากการที่มีทีมงานที่แข็งแกร่ง และมีการประสานงานระหว่างฝ่ายงานกันเป็นอย่างดี
การให้ความรู้และเทคนิคเกี่ยวกับการทำงานเป็นทีมจะมีการจัดอบรมให้แก่พนักงานอย่างสม่ำเสมอ
รวมถึงมีการติดตามผลเพื่อปรับปรุงพัฒนาให้ดีขึ้น
โดยการจัดสัมมนาเชิงสร้างกำลังใจและการทำงานร่วมกัน จะจัดขึ้นปีละ 1 - 2 ครั้ง เป็นประจำ
ทุกปี

(3) การจัดสรรบุคลากร
การจัดสรรบุคลากรที่เหมาะสมกับงานและสับเปลี่ยนหน้าที่งานเพื่อให้พนักงานได้มีความรู้ในงานบริษัทในแนวกว้าง
นอกจากนี้ ได้มีการกำหนดมาตรฐานของพนักงานในทุก ๆ ตำแหน่งหน้าที่
มีการกำหนดเป้าหมายการทำงานในแต่ละปี และมีระบบประเมินผลตามมาตรฐานสากล ทั้งนี้

เป็นการเตรียมบุคลากรให้มีความพร้อม
เพื่อที่จะเป็นประโยชน์แก่บริษัทในระยะยาวไม่ว่าบริษัทจะปรับตัวไปในทิศทางใด
เป็นสิ่งที่บริษัทได้ทบทวนและดำเนินการเป็นระยะตามความเหมาะสม

(4) การสนับสนุนการศึกษา และการส่งเสริมให้พัฒนาตนเอง
บริษัทให้ความสำคัญด้านการศึกษาต่อของพนักงาน ในระดับที่สูงขึ้น
โดยจัดให้มีสวัสดิการเงินกู้เพื่อการศึกษาแก่พนักงานที่ขาดแคลนทุนทรัพย์ในการศึกษาต่อ
พร้อมทั้งมีการจัดทุนการศึกษาให้กับพนักงาน เพื่อศึกษาต่อในระดับที่สูงขึ้น ทั้งนี้
เพื่อเปิดโอกาสให้พนักงานมีโอกาสพัฒนาความรู้ความสามารถของตนเองเพิ่มมากขึ้น
เพื่อที่จะเป็นบุคลากรที่มีประสิทธิภาพของบริษัทต่อไปในอนาคต